cyanic-selkie/wikianc huggingface dataset:
Marine Corps Base Camp Lejeune
Basen ble påbegynt i 1941, på et landområde i Onslow County. Den er navngitt etter generalløytnant John A. Lejeune, som var kommandant i U.S. Marine Corps fra 1920 til 1929.
Pro-Pain
Pro-Pain er et hardcore punk/thrash metal-band fra New York City, USA. Bandet ble stiftet i 1991 av Gary Meskil og Dan Richardson, begge tidligere medlemmer av Crumbsuckers.
Ida Marie Vatn
Ida Marie Vatn (født 1982) er en norsk programleder fra Sarpsborg. Hun er kjent for sin rolle som reporter for TV 2 Sporten og programleder for fotballkveld på TV 2. Tidligere har hun jobbet i lokal TV Kanalen TV Østfold. Hun er tidligere elev ved Skjeberg Folkehøyskole
Jacopo Gastaldi
Liv og virke
Gastaldi stammet fra en piemontesisk adelsslekt. I 1539 flyttet Gastaldi fra Piemonte til Venezia, der han imidlertid slet med å hevde seg i konkurransen og ikke fant noen fast ansettelse. I Magistrato alle Acque foretrakk man å ansette byens egne borger, som for eksempel Cristoforo Sabbadino. Dermed viet han seg til fremstillingen av store oversiktskart, som var egnet for salg på det frie bokmarket, fremfor kartene over venetianske territorier og over Venezias lagune, som magistratene hadde mest behov for.
Fra rundt 1544 viet Gastaldi seg helt eksklusivt til kartografien. Han ble en av de aller første som konsentrerte seg om Den nye verden. Dette ble tydelig ved hans edisjon La universale descrittione del mondo innenfor rammene av Ptolemaios' Geographia og som ble publisert i 1548, og som han snferdiget seksti kart for. Av sisse kartene er 34 «tabulae novae», kart i mindre format, noe som gjorde atlaset mer bruksvennlig. Derutover skiftet han fra det inntil da dominerende tretrykk til kobberstikk. Med dette ble det mulig å gi kartene en vesentlig finere detaljeringsgrad.
Jacopo Gastaldi arbeidet for det meste for forleggerne Nicolo Bascarini og Gianbattista Pedrezano. , Men han påtok seg også oppdrag fra De tis råd. For dem utførte gabn freskokarter av Asia og Afrika for Dogepalasset, men også detaljrike karter over Terraferma og av lagunen. Oppdraget med afrikakartet, som han påtok seg den 6. mai 1549, gjaldt palassets Sala dello Scudo. Det kartet som tidligere hadde smykket dene salebn var blitt ødelagt ved en brann i 1483. Senere har denne salen fått tilnavnet Sale delle Mappe (Kartenes sal). Den ble benyttet for audienser og mottagelser. For arbeidet mottok Gastaldi et honorar på 100 dukater, noe som var fem ganger så meget som hva en venetiansk arbeider i Arsenalet tjente. Da han av estetiske grunner utvidet kartenes fremstilling av de spanske områder i Amerika, ble honoraret fordoblet. Slik tilføyde han områdene i Indie occidentali, som han oversatte til italiensk fra spanske bilder. Den 9. august 1553 fikk han i oppdrag å lage et tilsvarende asiakart.
I 1561 bidro Gastaldi til Girolamo Ruscellis Ptolemaios-utgave og bidro med et sjøkart og med to fremstillinger av jordens hemisfæreriFra 1561 til 1563 arbeidet han på sin Cosmographia universalis et exactissima iuxta postremam neotericorum traditionem. Dette verket viser verden i en oval projeksjon over en overflate på 90 x 182 cm. I hjørnene viser kartet henholdsvis to himmelglober og to jordglober.
Ett av hans mest berømte kart er det over Italia, fra 1561.
Degerfors
Degerfors er et tettsted i Örebro län i landskapet Värmland i Sverige. Det er Degerfors kommunes administrasjonssenter. I 2010 hadde tettstedet 7 160 innbyggere.
Camille Jordan
Marie Ennemond Camille Jordan (født 5. januar 1838, død 22. januar 1922) var en fransk matematiker, kjent for det grunnleggende arbeidet sitt innen gruppeteori og for verket Cours d'analyse.
Jordan ble født i Lyon og utdannet ved École polytechnique. Han var professor ved Collège de France og École polytechnique fra 1876 til 1912. Hovedverket til Jordan er Traité des substitutions et des équations algébriques som kom ut i 1870. Her finner man for første gang en systematisk fremstilling av gruppeteorien og hvordan man benytter denne på den abel-galoiske ligningsteorien. Dette arbeidet har vært grunnleggende for den senere utviklingen av gruppeteorien.
Flere matematiske formler og teoremer er oppkalt etter Jordan. Blant annet Jordan–Höldersk-satsen. Jordan var i flere år redaktør for Journal des mathématiques. Cours d'analyse, som kom ut i flere utgaver, og i mange år var den viktigste læreboken i funksjonteori. Jordan ble utnevnt til æresdoktor ved Universitetet i Oslo ved Abelfesten i 1902. Asteroiden 25593 Camillejordan er oppkalt etter Jordan.
Åmål
Åmål er en by i Västra Götalands län, i landskapet Dalsland i Sverige. Den er administrasjonssenter for Åmål kommune. Åmål er Dalslands eneste by og ligger på begge sider av Åmålselven («Åmålsån») som renner gjennom byen og ut i Vänern. I 2010 hadde tettstedet 9 065 innbyggere. Åmål fikk bystatus 1. april 1643 av dronning Kristinas formynderregjering. Byen ble anlagt blant annet for å ha et utgangspunkt for å regulere og kontrollere handelen, særlig tømmerhandelen med Norge, og stoppe smuglingen i området, uten at dette lyktes helt. Byens nærhet til grensen til Danmark-Norge gjorde den utsatt for angrep gjennom århundrene. Første gang var i 1645, da den ble nesten fullstendig ødelagt, og igjen i 1676 og 1679 («Duncan-Kriget»). Siste gang var i 1788 da den ble okkupert av norske tropper i en periode.
Den har blitt rammet av bybranner i 1777, 1809, 1846 og i 1901. Ved brannen i 1901 ble 1 000 mennesker husløse og ca. en tredjedel av byen ble ødelagt, særlig nord for Åmålån. Det som i dag er gamlebyen på den andre siden av elven, med byens torg Plantaget, klarte seg og består av trehusbebyggelse fra 1700-tallet. Som følge av den store brannen, bygget byen en ny brannstasjon i 1902, men denne ble revet på slutten av 1970-tallet. Etter brannen i 1901 ble byen bygget opp med bredere gater og større bygninger, hovedsakelig i jugendstil.
Byen arrangerer årlig en større bluesfestival.
E45 passerer forbi byen, og denne ligger rundt 377 km fra Stockholm, 175 km fra Göteborg, 75 km fra Karlstad og 190 km fra Oslo. Byen har tog- og bussforbindelse til Karlstad og Göteborg. Nærmeste flyplass er i Karlstad.
Filmen Fucking Åmål av Lukas Moodysson utspiller seg her (den ble egentlig filmet i Trollhättan), og viser det relativt kjedelige livet for en gjeng ungdommer i en «normal» svensk småby.
Vennskapsbyer
Åmål har syv vennskapsbyer:
Urban målare
Urban har også blitt tilskrevet «Arvstavlan» i rådhuset i Stockholm. Muligens utførte han også en del av utsmykkingen i Gripsholms slott.
Urbans biografi er ukjent, men det antas at han døde mellom 1568 og 1574.
Öckerö kommune
Öckerö kommune er en kommune i Västra Götalands län i landskapet Bohuslän i Sverige. Kommunens administrasjonssenter ligger i Öckerö.
Hele Øckerø kommune kalles for Göteborgs nordre skjærgård. Kommunen består av ti bebodde øyer som alle ligger mellom øyene Vinga og Marstrand. Øyene heter Grötö, Hyppeln, Källö-Knippla, Björkö, Fotö, Hälsö, Kalvsund, Rörö, Hönö og øya Öckerö. Øvrige øyer har ingen faste innbyggere. Hönö er den største øya.
Kommunikasjoner
Det går en kostnadsfri bilferge til Lilla Varholmen på Hisingen i Göteborg og til Hönö og Björkö. Fra Hönö går det bru til øyene Öckerö og Fotö. Fra Öckerö går det bru videre til Hälsö og derfra kostnadsfri bilferge videre til øyene i nord (Källö-Knippla, Hyppeln og Rörö). Fra Björkö går det personferge til Kalvsund og Grötö. Fra sentrum i Göteborg finnes bussforbindelse mellom sentralstasjonen og Lilla Varholmen.
Tettsteder
Öckerö kommune har åtte tettsteder. I tabellen oppgis antall innbyggere per 31. desember 2010.
Althorp
Althorp er en landeiendom på omtrent 60 km² og en herregård i Northamptonshire i England. Den ligger omtrent 8 km nordvest for Northampton.
Historie
Landeiendommen har vært familiehjemmet til familien Spencer siden det 16. århundre. Familieformuen stammer fra deres tidligste kjente stamfar, Sir John Spencer fra Wormleighton i Warwickshire, som kjøpte Althorp i 1522 for fortjeneste fra saueoppdrett. Huset var opprinnelig en rød mursteinbygningen i Tudorstil, men utseendet var radikalt forandret i det 18. århundre, da arkitekten Henry Holland fikk i oppdrag å foreta omfattende endringer. Interiøret i huset er generelt betraktet sitt sterkeste aktivum da Spencer familien har samlet en imponerende samling av portrettkunst herunder flere stykker malt av Flamske mesteren Anthony van Dyck. Althorps stallbygning har blitt omgjort til en utstilling viet til minne om Diana, prinsesse av Wales, og gir et attraktivt sandstein uttrykk som effektivt offsetter den imponerende fasaden til huset. Diana ble gravlagt på en liten øy midt i en innsjø i nærheten av herregården. I september 2009 begynte Lord Spencer et større restaureringsprosjekt for å reparere taket, murverk og de matematiske fliser som kledd i bygningen.
Tilgjengelighet
Eiendommen og huset er åpent for besøkende i sommermånedene fra 1. juli til 30. august. Alt overskudd blir donert til Diana, Princess of Wales Memorial Fund. Eiendommen ble først åpnet for publikum i 1953, av den 7. jarl Spencer, for å avhjelpe skattlegging. Eiendommen hadde sin egen jernbanestasjon som heter Althorp Park på Northampton Loop Line inntil 1960. Når det kongelige toget besøkte Diana, prinsesse av Wales' begravelse stoppet det ved Long Buckby jernbanestasjon.
5. etappe av Tour de France 2017
5. etappe av Tour de France 2017 gikk mellom Vittel og Planche des Belles Filles 5. juli 2017.
Thomas Voeckler, Edvald Boasson Hagen, Dylan van Baarle, Philippe Gilbert, Jan Bakelants, Pierre-Luc Perichon, Mickaël Delage og Thomas De Gendt var i brudd, men de fikk aldri mer enn tre og et halvt minutts forsprang. Fabio Aru angrep i den siste stigningen, drøye to kilometer før mål, og vant foran Daniel Martin, Chris Froome og Richie Porte. Froome overtok gul trøye fra sin lagkamerat Geraint Thomas.
Althorp
Landsbyen Althorp
På eiendommen kan man se tegn i terrenget av den tapte landsbyen Althorp som herregården ble bygget på.
Vatroslav Lisinski
Vatroslav Lisinski (født 8. juli 1819 i Zagreb, død 31. mai 1854 i Zagreb) var en kroatisk komponist.
Bakgrunn
Lisinski ble født som Ignatius Fuchs i en tysk-jødisk familie. Han endret senere navn til Vatroslav Lisinski, som er en kroatisk versjon av hans opprinnelige navn. En stund jobbet han som kontorarbeider ved Kroatias høyesterett, Tabula Banalis, i Zagreb.
Lisinski komponerte den første kroatiske operaen, Kjærlighet og ondskap (Ljubav i zloba, 1846), som han skrev etter oppfordring fra den kroatiske komponisten Alberto Ognjen Štriga. I 1851 skrev han operaen Porin, i tillegg til en rekke verk for orkester, kor og solister. Han var også en av grunnleggerne av Illyrismen, en bevegelse som jobbet for å styrke kroatisk og sør-slavisk kulturarv. Bevegelsen var en reaksjon på magyariseringen under det østerriksk-ungarske styret.
Ettermæle
Konserthuset Koncertna dvorana Vatroslava Lisinskog i Zagreb er oppkalt etter ham. Det samme er den internasjonale toglinjen EN 498/499, som forbinder Zagreb og München.
Askersund
Askersund er en by i Örebro län i landskapet Närke i Sverige. Det er Askersund kommunes administrasjonssenter og i 2010 hadde byen 3,887 innbyggere.
Askersund er et populært turistmål. Byens sentrum er fremdeles preget av trehusbegyggelsen og sine to kirker. Sofia Magdalena-kirken er tegnet av Olof Tempelman og Landskyrkan av Jean de la Vallée og Erik Dahlberg. Byen ligger i utkanten av skogen Tiveden ved innsjøen Alsen, som utgjør den nordligste delen av Vättern, og like utenfor byen ligger Husabergsudde med bad og camping. Fra byen har man utsikt over Vättern.
Askersund, som er en havneby ved Vättern, var før jernbanen utskipingshavn via Göta kanal av varer fra de omliggende traktene, deriblant Skyllbergs bruk. I 1850 ble det grunnlagt et selskap for båttrafikk på strekningen Göteborg-Askersund. Kaiene ble bygd ut på midten av 1860-tallet.
Askersund fikk bystatus i 1643.
Christoph Weiditz
Christoph Weiditz (1498–1559) var en tysk maler, medaljegravør, figurskjærer og gullsmed.
Weiditz tilbrakte store deler av livet i Strasbourg og Augsburg, og skapte der småskulpturer og framfor alt medaljeillustrasjoner. 117 av verkene fra denne perioden er kjente.
Weiditz var sammen med Hans Schwarz, Friedrich Hagenauer og Matthes Gebel blant de viktigste tyske medaljegravørene fra renessansen.
Den store akselerasjonen
Miljø-historikeren John Robert McNeill har hevdet at den store akselerasjonen er særegen for den nåværende tid og at den er dømt til å stoppe i nær fremtid. Han mener at den er unik, ved at noe lignende aldri har skjedd før og aldri vil skje igjen. Imidlertid har klima forskeren Will Steffen og hans kolleger funnet at bevisene er mangelfulle for å hevde, eller utelukke, at hendelsen er så unik.
Et annet begrep som er knyttet til den store akselerasjonen er akselererende endring. Mens det ikke eksplisitt sies om den store akselerasjonen i helhet kommer til å fortsette inn i den nærmeste fremtid, er den alminnelige implikasjonen at den spesielle trenden med akselerert fremgang ikke vil opphøre før teknologisk singularitet er oppnådd. Ved dette punktet vil teknologiske vekst bli ukontrollerbar og irreversible, noe som resulterer i uoverskuelig endringer på jorden eller til og med også universet. Mens tilhengere av teorien ikke vurderer utfallet av den store akselerasjon på kort sikt, mener de at den endelige skjebne er en videreføring, noe som også motsier McNeill's konklusjoner. Mange kjente vitenskapsmenn, futurists og offentlige personer, som Elon Musk, Stephen Hawking, John von Neumann, Ray Kurzweil og Nick Bostrom, støtter denne teorien.
Oversikt
I arbeidet med å finne effekter av menneskelig aktivitet på jorden, har en rekke sosioøkonomiske og parametere for jordsystemet blitt benyttet, blant annet befolkning, økonomi, vannforbruk, matproduksjon, transport, teknologi, klimagasser, overflatetemperatur, og ressursbruk. Antropocen er vanligvis ansett som etterfulgt av holocen, for å understreke den sentrale rolle som menneskeheten spiller innenfor geologi og økologi. Siden 1950 har disse trendene øke betydelig og ofte tilnærmet eksponentielt.
Dataklassifisering for den store akselerasjonen
The International Geosphere-Biosphere Programme har delt opp og analysert data fra år 1750 til 2010 i to kategorier, hver med tolv underkategorier. Den første kategorien data for sosioøkonomiske trender illustrerer innvirkningen på jordsystemets trender.
Den store akselerasjonen i fremtiden
Et spørsmål som forskere har spurt seg er om den store akselerasjonen kan fortsette for alltid. I etterkrigstiden har normen vært økonomisk vekst og teknologisk utvikling. Historisk sett har menneskets utvikling heller vært karakterisert av kriser, regimeendringer, katastrofer og kontinuerlig endringer av utviklingsbanen for å tilpasse den til begrensninger og rammer.
På den annen side viser flere parametrene stadig vekst i skadelig retning, for eksempel når det gjelder utslipp av klimagasser, ødeleggelse av tropisk regnskog og biologisk mangfold. Ut fra disse eksemplene og flere andre, diskuterer forskere om en kan oppnå «Den store dekobling» mellom økonomisk vekst og rovdrift på jordens ressurser, eller om en går mot «Det store kollapset».
Hvor går grensen? (The Limits to Growth) var en rapport som ble utgitt i 1972 av Romaklubben, en global tankesmie ved Accademia Nazionale dei Lincei i Roma. Den var basert på datasimuleringer av eksponentiell vekst for økonomisk parametre og befolkning i en verden med begrenset ressurstilgang. Resultatene var at med fortsatt økonomisk vekst ville jordens grenser for å opprettholde dette bli tydelige innen 2072, noe som vil føre til «plutselig og ukontrollerbar nedgang i både befolkning og industriell kapasitet». Videre sies det at «Veksttrender som eksisterte i 1972 kunne endres slik at bærekraftig økologisk og økonomisk stabilitet kunne oppnås».
Veikko Heinonen
Veikko Heinonen (født 4. oktober 1934 i Lahtis, død 4. november 2015) var en finsk skihopper og boballspiller.
Civita di Bagnoregio
Civita di Bagnoregio er en by i provinsen Viterbo i sentrale Italia, en frazione i kommunen Bagnoregio, 2 km vest for denne og ligger omtrent 145 km nord for Roma.
Veikko Heinonen
Han tok sølvmedalje i VM i Falun i 1954. I 1955 ble han nummer 2 i hopprennet i Lahtis, og i 1956 greide han samme plassering i Svenska Skidspelen i Falun. Han ble i 1954 nummer sju i det finske mesterskapet og nummer fire året etter.
Civita di Bagnoregio
Byen ble grunnlagt av etruskerne for over 2400 år siden og befolkningen har siden minsket til kun 15 beboere i løpet av 1900-tallet. På 2000-tallet har byen opplevd å bli en attraksjon for turister, hovedsakelig grunnet den amerikanske reiseskribenten Rick Steves som gjorde byen populær på 1990-tallet og kaller den for sin italienske favorittby i fjellene.
Veikko Heinonen
I 1966 skadet Heinonen seg i et fall under trening og la opp hoppkarrieren. Han døde i november 2015 etter lang tids sykdom.
Civita di Bagnoregio
Byen er kjent for sin synbare posisjon på toppen av et platå på en skjør vulkansk tuff med utsyn over elvedalen Tiber, og den er stadig fare for å bli ødelagt da kanter faller av og får bygningene på platået til å smuldre sammen. Per 2004 er det planer for å styrke platået med stålstenger for å hindre ytterligere geologisk ødeleggelse.
Veikko Heinonen
Heinonen var blant de finske hopperne som tidlig på 1950-tallet begynte å hoppe med armene langs kroppen. Disse pionerene fikk en del stryk, særlig fra Norge, men den finske hoppstilen ble raskt dominerende.
Civita di Bagnoregio
Byen er også beundret for sin arkitektur og hvor noe er flere tusen år gammelt. Civita di Bagnoregio skylder mye av sin uendrede tilstand til sin relativt isolerte posisjon: byen var i stand til motstå det meste av modernisering foruten også ødeleggelser som kom med to verdenskriger på 1900-tallet.
Veikko Heinonen
Sønnen, Kari Heinonen, var med på det finske hopplandslaget noen få år rundt 1978–1982.
Civita di Bagnoregio
Byen ble plassert på Verdens monumentfond for overvåkingslisten for 2006 over de hundre mest utsatte steder, grunnet truslene fra erosjon og uregulert turisme.
Beate (potet)
Beate er en norsk potetsort som ble godkjent i 1967. Poteten regnes som halvsen og konsumeres oftest om høsten og vinteren. Bama ønsker i 2012 å erstatte Beate med andre potetsorter, og leter per januar 2012 etter andre potetsorter som kan overta for Beate.
Hiawata!
Hiawata! er et band fra Oslo, bestående av Tore Løchstøer Hauge, Are Volmert Sørensen, Johan Rogge Loennecken, Einar Stubhaug og Håkon Hagen.
Kenneth Ishak fra Beezewax har produsert den kritikkerroste EP-en Blacks on Blondes fra 2008, og albumet These Boys and This Band is All I Know.
De spilte på Månefestivalen 09, By:Larm 08 og Øyafestivalen 07.
26. mars 2009 ble singelen «Valley Boys» B-listet på P3. I forbindelse singelutgivelsen ble en digital-singel hvor andre band covret Hiawata!-sanger gitt bort gratis. Blant disse bandene var Harrys Gym med I Was A King, Dylan Mondegreen, Ingeborg Selnes, My Little Pony, Monzano og The Little Hands of Asphalt. Fredrikstad-duoen Munn Til Munn Metoden fikk også et lite gjennombrudd og radiospilling med sine remixer av bl.a. «Valley Boys».
Mattilsynet og Helsedirektoratets Nøkkelhullsmerke brukte «Valley Boys» i sin landsomfattende TV-reklame høsten 2009.
Tore Løchstøer Hauge og Kenneth Ishak har dannet bandet Heyerdahl sammen med Magne Mostue Nilsen fra Accidents Never Happen og Mattis With fra klubbkonseptet Lot Lot. Are Volmert Sørensen er også med i Ingeborg Selnes band, mens Einar Stubhaug fronter bandet Nomber 5s.
Tredjealbumet Backs to the Future ble gitt ut 7. februar 2011. Albumet ble spilt inn i Harrys Gym Recording Studio og har med bidrag fra bl. a. Anne Lise Frøkedal og Kenneth Ishak. Både Dagbladet og Aftenposten ga albumet 5 av 6 i sine anmeldelser, mens musikknyheter.no ga albumet 9 av 10. Kulturrådet tok med albumet som en del av innkjøpsordningen for musikk mars 2011.
Beate (potet)
Beate er regnet som svært godt egnet til å lage komle/raspeball/klubb/komper. I en resolusjon protesterer årsmøtet 2012 i Vest-Agder Bondekvinnelag mot Bamas planer om utskifting av denne potetsorten.
Beate er Norges nasjonalpotet. Hver fjerde potet som trekkes opp av åkeren er denne representanten fra Østlandet. Beate er avlang i formen og rund i smaken, lyserød utenpå og kledelig hvit inni.
Renault Dauphine
Dauphine ble markedsført i 1956 som erstatning og etterfølger av fabrikkens vellykkede Renault 4CV. I likhet med 4CV, hadde Dauphine selvbærende karosseri og hekkmotor. Den var tyngre og 30 cm. lengre enn sin forgjenger, men hadde samme motor. Dog ble det bygget en versjon hvor motorens effekt ble økt fra 19 hk til 32 hk. Dauphine var kjent for å være en «treg» bil. Fabrikken hadde opprinnelig bestemt seg for navnet «Corvette», men landet på  Dauphine for ikke å forveksles med den nylig lanserte Chevrolet Corvette.
I England, var den en av de første importerte biler som ble solgt i et større antall. Det var et marked som til da hadde vært dominert av britiskproduserte biler.
Dauphine vil av mange huskes for svak motor og ellers dårlig kjøreegenskaper og for å være en upålitelig bil, spesielt i USA og England hvor den fikk et dårlig ry, ikke minst pga. de mange mekaniske problemene og dårlig rustbeskyttelse. Den ble av motorentusiaster på web-siden «Car Talk» rangert som Tusenårets 9. verste bil karakterisert som «truly unencumbered by the engineering process»
Produksjon utenlands
I Italia ble det produsert en Alfa Romeo Dauphine under lisens mellom 1959 og 1964. Den italienske Dauphine ble produsert på den samme produksjonslinjen som Alfa Romeo Giulietta.
Den ble også produsert i Brasil, på lisens hos Willys-Overland do Brasil, mellom 1959 og 1968, i fire ulike versjoner med tilsammen 74 627 eksemplarer.
En IKA Dauphine ble produsert i Argentina hos Kaiser i 97 209 enheter.
I Spania bygget Renualts spanske fabrikk, F.A.S.A, mellom 1958 og 1967 tilsammen 125 912 biler.
Dauphine ble også lisensbygget i Japan av Hinofabrikken under navnet Hino Dauphine.
Mobilstråling
Når man snakker i en mobiltelefon eksponeres man for radiobølger eller elektromagnetiske felt (EMF). Radiobølger er en teknologi som brukes til trådløs overføring av informasjon. Radiobølger varierer i bølgelengde – fra over 10.000 meter til 1 millimeter. EMF er betegnelsen på de elektriske og magnetiske felt som befinner seg rundt blant annet elektrisk utstyr. Noe av energien fra radiobølgene absorberes i hodet når telefonen holdes inntil øret. Mobiltelefonen er en kombinert radiosender og -mottaker som er knyttet til et telefonnett. I telefonnettet kommuniserer mobiltelefonen med basestasjoner, som det finnes tusenvis av over hele landet. Mobiltelefonene reduserer sendeeffekten når det er god radioforbindelse til basestasjonen. Det kan derfor gi mindre stråling ved å bruke telefonen nær basestasjon, og større stråling ved bruk i område med dårlig mobildekning, der telefonen bruker full sendereffekt.
Teknologisk utvikling
Bruken av utstyr som avgir radiobølger har økt de siste årene. Trådløs kommunikasjonsteknologi som for eksempel mobiltelefoner er blitt veldig utbredt. I de senere årene har krav om bedre dekning, styrket teknologi og utvidet funksjonalitet for mobiltjenester resultert i en signifikant økning i antall og tetthet av radiosendere. Teknologiutviklingen i samfunnet går raskt. Det kan føre til at nye frekvensområder tas i bruk, mens andre forlates. Et eksempel fra de siste årene er innføring av digital-TV som i Norge benytter frekvensområdet 470 – 790 MHz. Samtidig slukkes alle analoge TV-sendinger. Dette har ført til en noe tettere utbygging av TV-sendere med lavere utstrålt effekt enn de analoge. Det vil si at eksponeringen i nærområdet til en TV-sender antas å ha gått ned med innføring av ny digital TV-teknologi. Det har de senere år skjedd en del endringer i infrastrukturen til utstyr som bidrar til eksponering for radiofrekvente felt. For eksempel har utbyggingen av mobilnettet ført til at tettheten av antenner og sendere har økt.
Strålingsverdier og regulering
International Radiation Protection Association (IRPA) dannet i 1974 et arbeidsutvalg med hensikt å utforske de voksende utfordringene omkring beskyttelse mot ulike typer ikke-ioniserende stråling. IRPA ble senere, i 1977, omdøpt til International Non-Ionizing Radiation Committee (INIRC) / (Den internasjonale komite for ikke ioniserende stråling). I samarbeid med WHO utviklet IRPA/INIRC et sett med helsekriterier i tilknytning til ikke-ioniserende stråling som en del av WHOs miljøhelseprogram sponset av FNs miljøprogram (UNEP). Kriteriene inkluderer blant annet en nøye gjennomgang av litteratur omkring biologiske effekter og evalueringer av helserisiko ved eksponering for stråling. Disse helsekriteriene har skapt grunnlaget for en strålingsdatabase som etterfølges ved utvikling av grenseverdier og retningslinjer i relasjon til ikke-ioniserende stråling.
På et kongressmøte hos IRPA i 1992 ble en ny uavhengig organisasjon etablert – International Commission on Non-Ionizing Radiation Protection (ICNIRP). (Det internasjonale råd for ikke-ioniserende stråling). ICNIRP ble etablert som IRPA/INIRCs etterfølger og fikk i oppgave å etterforske farene som kunne assosieres med ulike former for ikke-ioniserende stråling, utvikle internasjonale retningslinjer for fastsettelse av grenseverdier, og ellers håndtere alle andre aspekter innenfor beskyttelse.
Regelverk i Norge
Statens strålevern er hovedansvarlig for rådgivning i henhold til grenseverdier i Norge, og er pålagt å være oppdatert på helseeffekter tilknyttet elektromagnetiske felt. Post- og teletilsynet og Statens strålevern gjennomførte i 2010 en kartlegging av eksponering for radiofrekvente felt (RF-felt) i våre daglige omgivelser. Samlet eksponering fra alle kildene i våre hverdagsomgivelser var under 0,01 W/m2 for 99 % av målepunktene og under 0,001 W/m2 for 70 % av målepunktene. Nivået var de fleste steder godt under 1/1000 av referanseverdiene for maksimal eksponering anbefalt av ICNIRP. Disse referanseverdiene gjelder som grenseverdier i den norske strålevernforskriften.
Regelverk innenfor EU
Europakommisjonen har finansiert forskning på EMF og mulige helseeffekter siden 1999. EUs ministerråds anbefalinger fra 12. juli 1999 om begrensninger mot elektromagnetiske felt, følger ICNIRPs anbefalte referanseverdier for maksimal eksponering. I enkelte land er ICNIRPs anbefalinger nedfelt i nasjonal lovgivning, noe som innebærer at anbefalingene er pålagt å følge. Dette gjelder: Kypros, Tsjekkia, Estland, Finland, Frankrike, Ungarn, Irland, Malta, Portugal, Romania, Spania, Tyskland og Slovakia. I andre EU-land er ikke anbefalingen bindende, eller landene har mindre strenge grenseverdier eller ingen regulering. Allikevel anbefales det å følge ICNIRP. Dette gjelder: Østerrike, Danmark, Latvia, Nederland, Sverige, og Storbritannia. I en tredje gruppe medlemsland er det innført strengere grenseverdier enn ICNIRPs anbefalinger, som i Belgia og Luxembourg. Dette skyldes politiske beslutninger om å bruke føre-var-prinsippet og/eller offentlig press. Det er ulik praksis når det gjelder valg av grenseverdi og hvilke eksponeringskilder som reguleres spesielt.
Forskning
Ikke-ioniserende stråling klarer ikke å endre på atomer eller molekyler, men den kan varme opp områder på kroppen som utsettes for strålingen.
WHO skriver at ca 25000 artikler er skrevet om elektromagnetisk stråling de siste 30 årene. I 2012 konkluderte WHO med at radiofrekvens elektromagnetiske felt muligens kan gi økt kreftfare. I dyreforsøk har 2 av 12 studier vist økt kreftfare hos utsatte dyr. Dyrene var utsatt for frekvenser som brukes av mobiltelefoner, men også radiobølger på 2450 MHz, som brukes av mikrobølgeovner. I 2020 skriver WHO at det til nå ikke finnes bevis på at stråling fra laveneergi elektriske felt er farlig for mennesker. . Det er samtidig ingen tvil om at elektromagnetiske høyenergi-felt kan være helseskadelig.
Folkets strålevern
Folkets strålevern er en uavhengig interesseorganisasjon som ønsker å formidle kunnskap og forskning om stråling. Folkets strålevern mener at mobilstråling utgjør en helserisiko og at myndighetene i dag ikke erkjenner disse risikoene. De advarer spesielt om skadevirkninger som skjer langsomt uten at eksponerte enkeltpersoner merker det, og at dette skjer ved stråling langt under dagens grenseverdier. Folkets strålevern kjemper derfor for å sette nye, lavere grenseverdier som beskytter mot biologiske effekter etter lang tids strålepåvirkning.
Statens strålevern
Statens strålevern er en fagmyndighet innenfor området strålevern og atomsikkerhet, og er underlagt Helse- og omsorgsdepartementet. Statens strålevern skal være rådgiver for alle departementene i spørsmål som gjelder stråling. Ifølge Statens strålevern kan man med dagens kunnskap og internasjonale retningslinjer ikke hevde at mobiltelefoner innebærer risiko for helseskade.
Folkehelseinstituttet (FHI)
Folkehelseinstituttet (FHI) har evaluert eldre og nyere rapporter omkring mulige helseeffekter forårsaket av mobilstråling. FHI har vurdert følgende helseeffekter ved svake RF-felt (RF-felt som ikke overskrider ICNIRPs referanseverdier):
Huancarama (distrikt)
Huancarama er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030204 og hovedstaden er Huancarama.
Mobilstråling
Folkehelseinstituttet (FHI)
Folkehelseinstituttet ga i 2012 ut en omfattende rapport som bygger på et stort antall studier hvor det ble gjort rede for potensielle helseeffekter, som nevnt ovenfor. Ifølge FHI gir disse studiene ikke belegg for at eksponering fra svake RF-felt fører til skadelige helseeffekter.
ICNIRP
International Commission on Non-Ionizing Radiation Protection (ICNIRP) er det internasjonale rådet for beskyttelse mot ikke ioniserendestråling, som har utarbeidet grenseverdiene som blant annet EU og Norge baserer seg på. I debatten omkring stråling og helseeffekter har ICNIRP blitt kritisert for å være sammensatt av personer med nær tilknytning til mobilbransjen og det amerikanske forsvaret. Denne kritikken fremkommer i dokumentarfilmen “A Radiant Day” som ble vist i programmet “Brennpunkt” på NRK.
Basestasjoner i Norge
Basestasjonenes plassering var tidligere ikke oppgitt av myndighetene. Etter press fra blant annet Folkets strålevern ble Post- og teletilsynet bedt av Samferdselsdepartementet om å lede en arbeidsgruppe som skulle vurdere regelverket for samlokalisering i infrastruktur som benyttes eller ville bli benyttet til plassering av utstyr for elektronisk kommunikasjon, inkludert basestasjoner.
Post- og teletilsynet etablerte senere nettstedet finnsenderen.no, som er en kartbasert oversikt over alle basestasjoner for mobiltelefoni samt senderinstallasjoner for kringkasting. Denne tjenesten inneholder også en kalkulatorfunksjon som regner ut den teoretiske eksponeringen. Det er også opplyst om hvor senderen er plassert og hvilke selskap som eier og driver dem.
Yago Lange
Yago Lange (født 22. mars 1988) er en argentinsk seiler.
Han representerte Argentina under Sommer-OL 2016 i Rio de Janeiro, der han ble nummer 7 i 49er.
Rasputin, the Black Monk
Rasputin, the Black Monk er en amerikansk stumfilm fra 1917, regissert av Arthur Ashley.
Handling
Historien følger alle oppgangene og problemene til Grigorij Rasputin, den såkalte «sprø munken» og mystiker som dominerte blant hoffet til den russiske tsaren Nikolaj II av Russland og hans familie i perioden rett før den russiske revolusjonen brøt løs i 1917.
Ricardo Domingos Barbosa Pereira
Ricardo Domingos Barbosa Pereira (født 6. oktober 1993) er en portugisisk fotballspiller som spiller for den engelske klubben Leicester City FC.
Landslaget
14. november 2015 fikk han sin første landskamp for mot Russland.
Han ble tatt ut i s tropp til VM i fotball 2018 i Russland.
Rocca di Cambio
Rocca di Cambio er en landsby og kommune i Italia. Landsbyen ligger i L'Aquila-provinsen i regionen Abruzzo.
Forskningsetikk
Forskningsetikk er tillempningen av fundamentale etiske prinsipper på vitenskapelig aktivitet. Området omfatter blant annet planlegging og gjennomføring av eksperimenter på mennesker og dyr, lovregulering av genetisk forskning og bioteknologi samt forebygging av forskningsjuks, plagiering og uredelighet innen forskning.
Forskningsetikken er mest utviklet innen medisinsk forskning, der grunnstenen er Nürnbergkodeksen (utviklet i forbindelse med Legeprosessen i 1947)    og  Helsinkideklarasjonen fra 1964.
I Norge er forskningsetikken regulert gjennom Lov om organisering av forskningsetisk arbeid og Lov om medisinsk og helsefaglig forskning. Disse lovene forvaltes av De nasjonale forskningsetiske komiteene og De regionale komiteer for medisinsk og helsefaglig forskningsetikk.
Smørstein jernbanetunnel
Smørstein tunnel er en 255 m lang jernbanetunnel langs en nedlagt strekning av Vestfoldbanen ved Smørstein i Holmestrand kommune. Tunnelen ledet jernbanen under fylkesvei 313. Smørstein tunnel åpnet 25. mai 1921, etter at et jordskred hadde tatt deler av banen i 1918. Tunnelen ble tatt ut av bruk i oktober 2016. Om lag en måned senere ble den strekningen mellom Holm og Nykirke erstattet av den nye Holmestrandsporten tunnel sammen med nye Holmestrand stasjon.
Den er i dag brukt som gang og sykkelvei.
Mesometopa esmarki
Mesometopa esmarki  er en art av slekten Mesometopa som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor med basis i 2013-revisjonen og oppdatert ifølge arbeidet som gjøres i WoRMS-databasen.
FIS Worldloppet Cup 2019
FIS Worldloppet Cup 2019 var den 20. utgaven av FIS Worldloppet Cup (tidligere FIS Marathon Cup), sin er en serie langløp i langrenn i regi av FIS. Det ble konkurrert i sju renn, og sesongen startet med Vasaloppet China 4. januar 2019 og ble avsluttet med Ugra Ski Marathon i Russland 6. april 2019.
Fire av rennene var i fri teknikk, og tre renn var i klassisk stil.
Charles Delahay
Frederick Charles «Charlie» Delahay, etternavn også stavet Delahaye og Delahey (født 1905, død 17. mars 1973) var en canadisk ishockeyspiller som deltok under vinter-OL 1928 i St. Moritz.
Delahay ble olympisk- og verdensmester i ishockey under vinter-OL 1928 i St. Moritz. Han spilte på Varsity Blues ishockeylag som representerte Canada under OL-turneringen. Det canadiske laget vant turneringen overlegent. De var direktkvalifisert til finalerunden som besto av fire lag. Canada vant alle sine tre kampene med sammenlagt 38-0; Sverige 11-0, Storbritannia 14-0 og Sveits 13-0. OL-turneringen i ishockey var også verdensmesterskapet i ishockey. Spillerne på Canadas OL-lag var Delahay, Frank Fisher, Louis Hudson, Norbert Mueller, Herbert Plaxton, Hugh Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier.
Aslak Brekke og visune hans
«Aslak Brekke og visune hans» tar for seg stev og viser som ble fremført av Aslak Brekke, kveder og folkesanger.
Stev blir her inndelt i slåttestev og nystev. Blant de av visene som har fellestrekk fra gammelstev, er Eg va liten, hevdes det her. Ståle Storli hører til en annen gruppe viser.
Boka ble utgitt på Aschehoug i 1983. ISBN 82-03-11268-4. Den er skrevet av Jacqueline Pattison Ekgren, i samarbeide med Dagne Groven Myhren, og kom ut i serien Norsk Folkeminnelags skrifter nr 126. Boka er basert på en hovedoppgave av Ekgren fra 1975 om tradisjonsbæreren Aslak Brekke.
Rødøreamadin
Rødøreamadin er en fugl i gruppen Erythrura i familien astrilder. Den er endemisk til øya Mindanao i Filippinene.
Reaching for the Moon
Reaching for the Moon er en amerikansk stumfilm fra 1917, regissert av John Emerson.
Handling
En fabrikk-arbeider har alltid drømt at han var ment for viktigere ting, å tjene mest mulig penger, og bli berømt.
Men en dag oppdager arbeideren at han faktisk er den eneste arvingen til tronen i et lite europeisk kongedømme. Imidlertid er det større krefter i arbeid, og de ønsker ikke at denne arbeideren skal overleve lenge nok til å ta over tronen.
Doha Diamond League 2023
Doha Diamond League 2023 var et internasjonalt friidrettsstevne som ble arrangert 5. mai 2023 i Doha i Qatar.
Klaus Lange
Klaus Lange (født 13. januar 1995) er en argentinsk seiler.
Doha Diamond League 2023
Dette var det første stevnet i Diamond League.
Klaus Lange
Han representerte Argentina under Sommer-OL 2016 i Rio de Janeiro, der han ble nummer 7 i 49er.
Hvor går grensen?
Hvor går grensen? er en rapport utgitt i 1972 som ut fra datamodeller for befolkningsvekst, forbruk og ressurstilgang forsøkte å beregne hvor lang tid vi har før menneskelig forbruk kom til å overskride jordklodens fysiske begrensninger. Analysene bak rapporten ble gjennomført på oppdrag av Romaklubben.
Noen av problemstillingene som drøftes ble foregrepet av Thomas Malthus i hans publikasjon An Essay on the Principle of Population (1798). Et hovedspørsmål som er inspirert av biologien er tanken om av ved eksponentiell vekst i økonomien, vil økonomien møte en øvre ressursgrense. Bokens hovedscenario spår globalt sammenbrudd i befolkningen og økonomien omkring år 2010.
Hällefors
Hällefors er et tettsted i Örebro län i landskapet Västmanland i Sverige. Det er Hällefors kommunes administrasjonssenter. I 2010 hadde tettstedet 4 530 innbyggere.
Beltemattevever
Beltemattevever (Linyphia hortensis) er en av edderkoppene i gruppen mattevevere og dvergedderkopper (Linyphiidae).
Utseende
Beltemattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Beltemattevever er predatore og bygger små teppelignende fangstnett, disse har flere «etasjer» med tallrike silketråder som går på kryss og tvers. Edderkoppen henger vaktsomt, oppned (med buken opp), litt høyt i fangsnettet. De er hurtige edderkopper og tar straks et eventuelt byttedyr. Om de blir forstyrret klatrer eller slipper de seg ned fra nettet.
Frank Fisher
Franklyn Wood «Frank» Fisher (født 16. mai 1907, død 23. april 1983) var en canadisk ishockeyspiller som deltok under vinter-OL 1928 i St. Moritz.
Fisher ble olympisk- og verdensmester i ishockey under vinter-OL 1928 i St. Moritz. Han spilte på Varsity Blues ishockeylag som representerte Canada under OL-turneringen. Det canadiske laget vant turneringen overlegent. De var direktkvalifisert til finalerunden som besto av fire lag. Canada vant alle sine tre kampene med sammenlagt 38-0; Sverige 11-0, Storbritannia 14-0 og Sveits 13-0. OL-turneringen i ishockey var også verdensmesterskapet i ishockey. Spillerne på Canadas OL-lag var Fisher, Charles Delahay, Louis Hudson, Norbert Mueller, Herbert Plaxton, Hugh Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier.
Mesometopa extensa
Mesometopa extensa  er en art av slekten Mesometopa som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor med basis i 2013-revisjonen og oppdatert ifølge arbeidet som gjøres i WoRMS-databasen.
Politiets enhet for vandelskontroll og politiattester
Politiets enhet for vandelskontroll og politiattester er en nasjonal enhet i den norske Politi- og lensmannsetaten. Den ble opprettet 1. august 2012 og har landsdekkende ansvar for vandelskontroll og politiattester.
Enheten overtok oppgavene med vandelskontroll og politiattester fra politidistriktene, og ble etablert for å sikre en mer effektiv oppgaveløsning med økt saksmengde og høyere kompleksitet i regelverk og hjemler.
Politiets enhet for vandelskontroll og politiattester er stedsplassert i Vardø og administrativt underlagt Finnmark politidistrikt. Enheten har 24 ansatte. Den behandler ca. 420,000 attester hvert år.
Peter Capaldi
Peter Dougan Capaldi (født 14. april 1958) er en britisk skuespiller og regissør.
Han har spilt flere roller i film og TV, men er mest kjent for sin rolle som Malcolm Tucker, spin doctor i BBC serien The Thick of It og i oppfølgerfilmen In the Loop. I 1995 vant hans kortfilm "Franz Kafka's It's a Wonderful Life" Oscarprisen for beste kortfilm (Academy Award for Live Action Short Film).
Fra 2014 spiller han den tolvte Doktoren, den trettende inkarnasjonen av hovedrollen i tv-serien Doctor Who.
Parque de la 93
Parque de la 93 er en park nord i Bogotá. Den befinner seg i strøket El Chicó i bydelen Chapinero, mellom Calle 93 A og 93 B (som den er oppkalt etter), og Carrera 11 A og Carrera 13. Den ble åpna 14. juli 1995.
Karlskoga
Karlskoga er en by i Örebro län i landskapet Värmland i Sverige. Det er Karlskoga kommunes administrasjonssenter och ligger ved sjøen Möckeln. I 2010 hadde tettstedet 27,084 innbyggere.
Karlskoga er kjent som Alfred Nobels hjemby, Nobelmuseet og Björkborn ligger her. Dessuten ligger den svenske forsvarsindustrigiganten Bofors her.
Ljudmila Pavlitsjenko
Ljudmila Mikhajlovna Pavlitsjenko (1916–1974) var en sovjetisk skarpskytter i Den røde armé under den andre verdenskrig. Hun skal ha skutt og drept 309 fiendtlige soldater, og regnes med det som den mest suksessrike kvinnelige skarpskytteren i sovjetisk historie.
Bakgrunn
Ljudmila Mikhajlovna Pavlitsjenko (russisk: Людмила Михайловна Павличенко) ble født 12. juli 1916, i Bjelaja Tserkov, i det som var Det russiske keiserdømmet. Hun flyttet til Kiev med resten av familien i en alder av fjorten år. I Kiev ble hun med i en pistolklubb, og hun utviklet seg snart til en meget flink skytter.
I sekstenårs alderen giftet hun seg med en doktor og fikk en sønn, Rostislav, men ekteskapet var kortvarig. Hun fulgte en kveldsskole, i tillegg til husarbeid. På dagtid arbeidet hun på Kievs største våpenfabrikk, Arsenal.
I juni 1941 var Pavlitsjenko 24 år gammel, og hun studerte historie på sitt fjerde år ved Kiev Universitet, da det nasjonalsosialistiske Tyskland innledet sin invasjon av Sovjetunionen med operasjon Barbarossa.
Andre verdenskrig
Pavlitsjenko var blant de aller første som meldte seg som frivillig soldat ved rekrutteringskontoret. Pavlitsjenko hadde muligheten til å bli sykepleier, men hun nektet fordi hun ville bli i hæren og kjempe for sitt land med våpen. Etter mye argumentasjon, og en prøve, hvor hun skjøt to rumenske soldater ble hun akseptert som skarpskytter i den røde armes 25. rifledivisjon.
I det sovjetiske militæret ble hun en av cirka 2000 kvinner som ble satt inn som skarpskyttere. Hun kjempet i omtrent to og en halv måned nær byen Odessa, hvor hun hadde 187 bekreftede drepte. Da tyskerne fikk kontroll over Odessa ble hennes enhet trukket ut og sendt til Sevastopol på Krimhalvøya, hvor hun kjempet sammenhengende i mer enn åtte måneder. I mai 1942 ble løytnant Pavlitsjenko tilregnet drapene på 257 tyske soldater. Hennes totale antall drepte under den andre verdenskrig kom på 309, hvorav 36 fiendtlige skarpskyttere.
Laxå
Laxå er et tettsted i Örebro län i landskapet Närke i Sverige. Det er Laxå kommunes administrasjonssenter. I 2010 hadde tettstedet 3 064 innbyggere.
Ljudmila Pavlitsjenko
Andre verdenskrig
Etter å ha oppnådd graden major, kom Ljudmila Pavlitsjenko aldri tilbake i direkte kamp mot tyskerne, men i stedet ble hun satt inn som instruktør. Hun trente opp sovjetiske skarpskyttere frem til krigens slutt. I 1943 ble hun tildelt Den gyldne stjerne for ordenen Helt av Sovjetunionen, og hun fikk sitt portrett på et sovjetisk frimerke.
Etter krigen ble hun ferdig med sin utdannelse ved universitetet i Kiev, og begynte på sin karriere som historiker. Fra 1945 til 1953 var hun ansatt som vitenskapelig assistent av den sovjetiske marinen. Hun var senere aktiv i den sovjetiske komité for krigsveteraner. Pavlitsjenko døde den 10. oktober 1974 i en alder av 58 år. Hun ble gravlagt i Moskva.
To jubileumsmynter og flere frimerker ble senere utgitt i Sovjetunionen med Pavlitsjenkos portrett.
Det gikk rykter om at hennes historie var et propagandapåfunn, dette blir imøtegått av veteraner, som mener det bunner i misunnelse, særlig fra mannlige offiserer som ikke aksepterte hennes uavhengige holdning.
Maria Gjerpe
Maria Gjerpe (født 27. januar 1968 i Oslo) er en norsk lege, forfatter, blogger og foredragsholder. Gjerpe ble internasjonalt kjent da hun i 2013 startet crowdfundingkampanjen, MEandYou, og var med dette den første i verden som crowdfundet, eller folkefinansierte en klinisk studie.
Bakgrunn og yrkeskarriere
Gjerpe ble uteksaminert cand.med. fra embedstudiet i medisin ved Universitetet i Oslo i 2005. Hun fullførte et masterprogram i ledelse; nyskaping og kommersialisering fra Handelshøyskolen BI i 2015. I tillegg studerte hun mediafag med hovedvekt på fotografi ved Fana Folkehøgskule i 1988. Maria Gjerpe har også gått i lære hos den norske kunstmaleren Markus Brendmoe og hun er innkjøpt av blant annet Kavlifondet.
Forfatterskap og blogg
I 2009 startet Maria Gjerpe bloggen Marias Metode. I 2010 mottok bloggen støtte fra Fritt Ord. I 2013 var hun medforfatter til Lærerbok i klinisk kommunikasjon, sammen med en rekke andre norske leger.